C 228/128
DA
Den Europæiske Unions Tidende
29.6.2023
2.
Generelle bemærkninger 2.1.
Den 15. november 2022 offentliggjorde Kommissionen sit forslag På vej mod en stærk og bæredygtig algesektor i EU (1).
I meddelelsen foreslås det, at der udvikles nye og bæredygtige metoder til at brødføde en hurtigt voksende verdensbefolkning og forsyne den med bæredygtig energi.
Det fremhæves, at algers potentiale som en vedvarende ressource i Europa må udnyttes for at sikre forsyningssikkerheden for råstoffer. 2.2.
Kommissionens meddelelse er logisk og indgår i en række af dokumenter, hvori det betydelige økonomiske potentiale og de miljømæssige og sociale fordele ved storstilet dyrkning af mikroalger og makroalger i EU anerkendes.
Der peges på 23 foranstaltninger til at forbedre forvaltningsrammen og lovgivningen, skabe et gunstigere erhvervsklima for algesektoren, øge den sociale bevidsthed og forbrugernes accept af alger og algeprodukter samt afhjælpe mangler i viden, forskning og teknologi. 2.3.
EU's politikker — den europæiske grønne pagt (2) og jord til bord-strategien (3) — har fremhævet potentialet i tangdyrkning og andre algebaserede produkter som en proteinkilde for kulstoffattige fødevarer og foder.
Meddelelsen Strategiske retningslinjer for en mere bæredygtig og konkurrencedygtig akvakultur i EU i perioden 2021-2030 (4) fremhæver behovet for at fremme algedyrkning — både makroalger (tang) og mikroalger — for at bidrage til flere af målene i den europæiske grønne pagt.
I meddelelsen om bæredygtige kulstofkredsløb (5) anerkender Kommissionen algers potentiale i forbindelse med den blå kulstoføkonomi.
Meddelelsen om en bæredygtig blå økonomi (6) henviser også til mulighederne for, at alger kan bidrage til at sikre et bæredygtigt fødevaresystem og global fødevaresikkerhed. 2.4.
Alger kan anvendes som et miljøvenligt (grønt) råmateriale og i produktionssystemer i overensstemmelse med den blå økonomis princip om affaldsminimering, hvilket gør alger til et både blåt og grønt produkt.
2.5.
Algedyrkning skaber merværdi for næsten alle elementer i den europæiske grønne pagt:
— beskyttelse af klimaet gennem dekarbonisering — produktion af biogas og biobrændstoffer til energiforsyning — udvikling af cirkularitet gennem affaldshåndtering og nulforurening — fremme af et sundt og miljøvenligt fødevaresystem — beskyttelse og genopretning af økosystemer og biodiversitet gennem udvikling af miljøtjenester — nulforurening.
Optrapning af algeproduktionen åbner følgende konkrete muligheder (7): — bæredygtig produktion af fødevarer (herunder babymad) og kosttilskud (f.eks.
vitaminer og carrageenaner) uden at bruge agerjord — produktion af avanceret biogas og biobrændstoffer — fremstilling af kosmetik, sundhedsprodukter (medicinske ekstrakter, pigmenter, thalassoterapi) og industrielle råvarer (papirmasse/biobaserede fibre) med høj merværdi
(1) (2) (3) (4) (5) (6) (7)
På vej mod en stærk og bæredygtig algesektor i EU, COM(2022) 592 final, 15. november 2022.
Den europæiske grønne pagt, COM(2019) 640 final, 11. december 2019.
En jord til bord-strategi for et fair, sundt og miljøvenligt fødevaresystem, COM(2020) 381 final, 20. maj 2020.
Strategiske retningslinjer for en mere bæredygtig og konkurrencedygtig akvakultur i EU i perioden 2021-2030, COM(2021) 236 final, 12. maj 2021.
Bæredygtige kulstofkredsløb, COM(2021) 800 final, 15. december 2021.
Omstilling af EU's blå økonomi med henblik på en bæredygtig fremtid, COM(2021) 240 final, 17. maj 2021.
Referencer og andre muligheder: Babich et al, »Algae: Study of Edible and Biologically Active Fractions, Their Properties and Applications«, Plants 2022, 11(6), 780; https://doi.org/10.3390/plants11060780 og Poonam Sharma, Nivedita Sharma (2017), »Industrial and Biotechnological Applications of Algae: A Review«, Journal of Advances in Plant Biology — 1(1):01-25.
DOI 10.14302/issn.2638-4469.japb-17-1534, https://openaccesspub.org/article/530/japb-17-1534.pdf.